Document ID: 31994R1898

KOMISSION ASETUS (EY) N:o 1898/94,
annettu 27 päivänä heinäkuuta 1994,
tuottajille persikoista maksettavan vähimmäishinnan sekä sokeriliemessä tai omassa mehussaan säilöttyjen persikoiden tuotantotuen määrän vahvistamisesta markkinointivuodeksi 1994/1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna asetuksella (EY) N:o 549/94 (2), ja erityisesti sen 4 artiklan 4 kohdan ja sen 5 artiklan 5 kohdan,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 3528/93 (4), ja erityisesti sen 3 artiklan 3 kohdan,
sekä katsoo, että
neuvoston asetuksessa (ETY) N:o 1206/90 (5), sellaisena kuin se on muutettuna asetuksella (ETY) N:o 2202/90 (6), vahvistetaan hedelmä- ja vihannesjalostealan tuotantotukijärjestelmää koskevat yleiset säännöt,
asetuksen (ETY) N:o 426/86 4 artiklan 1 kohdan mukaisesti tuottajalle maksettava vähimmäishinta on määritettävä edellisen markkinointivuoden aikana sovelletun vähimmäishinnan, hedelmä- ja vihannesalan perushintojen kehityksen ja eri määräpaikkoihin, myös jalostusteollisuuteen, tarkoitettujen tuoretuotteiden tavanomaisen menekin takaamistarpeen perusteella,
asetuksen (ETY) N:o 426/86 5 artiklassa esitetään tuotantotuen määrän vahvistamisperusteet; erityisesti on otettava huomioon edeltävän markkinointivuoden tuki, joka tarkistetaan tuottajille maksettavan vähimmäishinnan kehityksen sekä yhteisön raaka-aineen hinnan ja tärkeimpien kilpailevien kolmansien maiden raaka-aineen hinnan välisen eron huomioon ottamiseksi,
asetuksen (ETY) N:o 1206/90 4 artiklassa säädetään sellaisen valuuttatarkistusjärjestelmän vahvistamisesta, joka on tarkoitettu oikaisemaan tuotantotukea vaikutuksella, joka maatalouden muuntokurssin ja markkinoiden kesk- imääräisen kurssin välillä määritettävänä ajanjaksona vallitsevilla eroilla on vähimmäishintaan, josta tuki on vähennetty; nykyisessä markkinatilanteessa ja tavanomaisten kilpailuedellytysten varmistamiseksi kolmansien maiden kanssa olisi pantava täytäntöön tällainen tarkistusjärjestelmä soveltamalla tukimäärään tiettyä kerrointa, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuodeksi 1994/1995:
a) asetuksen (ETY) N:o 426/86 4 artiklassa tarkoitettu persikoiden tuottajille maksettava vähimmäishinta
ja
b) mainitun asetuksen 5 artiklassa tarkoitettu sokeriliemessä tai omassa mehussaan säilöttyjen persikoiden tuotantotuki
vahvistetaan liitteessä I.
2 artikla
1 Tuotantotukeen sovelletaan kerrointa, joka vastaa markkinoiden keskimääräisen muuntokurssin ja markkinointivuoden alusta sovellettavan maatalouden muuntokurssin välisen eron vaikutusta omakustannushintaan.
2 Edellä olevan 1 artiklan soveltamiseksi tarkoitetaan:
- `omakustannushinnalla` tuottajalle maksettavaa vähimmäishintaa, josta tuki on vähennetty,
- `markkinoiden keskimääräisellä kurssilla` sen vuoden ensimmäisen neljänneksen aikana, jona kyseinen markkinointivuosi alkaa, Euroopan yhteisöjen virallisen lehden C-sarjassa julkaistujen ecun kurssien keskiarvoa, johon sovelletaan asetuksen (ETY) N:o 3813/92 1 artiklan c alakohdassa tarkoitettua korjaustekijää.
3 Edellä olevan 1 kohdan mukaisesti lasketut kertoimet vahvistetaan liitteessä II.
3 artikla
Kun jalostus tapahtuu sen jäsenvaltion ulkopuolella, jossa tuote on viljelty, mainittu jäsenvaltio toimittaa tuotantotukea maksavalle jäsenvaltiolle todistuksen siitä, että tuottajalle maksettava vähimmäishinta on maksettu.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 2
17
19
6